	[image: image4.jpg]



	[image: image5.png]Wz
Kyneay

Mopowtikd Mpaweio Kunplakic MpeoBeiac






	[image: image2.jpg]



	[image: image3.png]Wz
Kyneay

Mopowtikd Mpaweio Kunplakic MpeoBeiac







	 Παρουσίαση του μυθιστορήματος

του Μάκη Αντωνόπουλου
Oι Αδάμαστοι
στο Σπίτι της Κύπρου

Το Σπίτι της Κύπρου και οι Εκδόσεις Ωκεανός, την Πέμπτη 22 Μαρτίου 2018 και ώρα 19:00 παρουσιάζουν το μυθιστόρημα του Μάκη Αντωνόπουλου Oι Αδάμαστοι, στο Σπίτι της Κύπρου, Ξενοφώντος 2Α, Σύνταγμα. 
Χαιρετισμό θα απευθύνει η κ. Ελένη Κεκροπούλου, Διευθύντρια των Eκδόσεων   Ωκεανός.  Για το βιβλίο θα μιλήσει η κ. Νινέττα Οράτου, συγγραφέας και για τον συγγραφέα θα μιλήσει ο κ. Τόλης Λιαγουρόπουλος, δημοσιογράφος.  Αποσπάσματα από το βιβλίο θα διαβάσουν η ηθοποιός Μαρία Μπαρού και ο σκηνοθέτης, ηθοποιός Φάνης Κάσσιος. 

Θα ακολουθήσει σύντομο μουσικό πρόγραμμα με τον Βασίλη Βιολάρη στο πιάνο  και την Κλεοπάτρα Ελευθεριάδη στο τραγούδι.
Ο μύθος του βιβλίου ακολουθεί τη ζωή τριών κυπρίων αδελφών για ν' αποτυπώσει την ιστορία του Ελληνισμού τις τρεις πρώτες δεκαετίες του περασμένου αιώνα. Ο ένας ζει στην Κύπρο και είναι παντρεμένος με μια ελληνίδα της Σμύρνης. Ο δεύτερος πηγαίνει στη Μακεδονία όπου και παίρνει μέρος σε όλους τους αγώνες για την απελευθέρωσή της και ο τρίτος σπουδάζει στην Αθήνα όπου ζει το μεγάλωμα της Ελλάδας. Το έργο ολοκληρώνεται με τη λαϊκή επανάσταση του Κυπριακού Ελληνισμού ενάντια στη βρετανική κατοχή, τον Οκτώβρη του 1931 που έμεινε στην ιστορία  ως  τα  Οκτωβριανά.  

Ο Μάκης Αντωνόπουλος γεννήθηκε στην Κατερίνη της Πιερίας και εδώ και δεκαοκτώ χρόνια είναι μόνιμος κάτοικος Κύπρου. Ασχολείται με τη δημοσιογραφία και το ραδιόφωνο, αλλά προπάντων γράφει. Έργα του έχουν ανεβεί στο θέατρο, στην Κύπρο, την Ελλάδα και το εξωτερικό. Έχει εκδώσει δώδεκα βιβλία. Έχει διακριθεί με το βραβείο Πέτοφυ στην Ουγγαρία για την ποίηση και το βραβείο Γυναικείας Λογοτεχνικής Συντροφιάς για το νεανικό του μυθιστόρημα Το βοσκοπαίδι από την Παναγιά, ενώ έχει βραβευθεί και από το ΡΙΚ για θεατρικά του έργα. Σήμερα ζει στη Λεμεσό.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

